
ΤΕΥΧΟΣ ΔΕΥΤΕΡΟ 


Αρ. Φύλλου 1596 


30 Οκτωβρίου 2003 


ΠΕ ΡΙΕΧΟΜΕ ΝΑ 

ΑΠΟΦΑΣΕΙΣ 

Έγκριση Οργανισμού Εσωτερικής Υπηρεσίας του ΝΟ¬ 
ΜΙΚΟΥ ΠΡΟΣΩΠΟΥ ΠΑΙΔΙΚΩΝ ΣΤΑΘΜΩΝ ΔΗΜΟΥ 


ΑΕΤΟΥ. 1 

Τροποποίηση του Κανονισμού Εκκαθάρισης Χρηματι¬ 
στηριακών Συναλλαγών και Λειτουργίας Συστήμα¬ 
τος Αυλών Τίτλων. 2 


ΑΠΟΦΑΣΕΙ Σ 

Αριθ. 7332 (1) 

Έγκριση Οργανισμού Εσωτερικής Υπηρεσίας του ΝΟΜΙ¬ 
ΚΟΥ ΠΡΟΣΩΠΟΥ ΠΑΙΔΙΚΩΝ ΣΤΑΘΜΩΝ ΔΗΜΟΥ ΑΕ¬ 
ΤΟΥ. 

Η ΓΕΝΙΚΗ ΓΡΑΜΜΑΤΕΑΣ ΠΕΡΙΦΕΡΕΙΑΣ 
ΔΥΤΙΚΗΣ ΜΑΚΕΔΟΝΙΑΣ 

Έχοντας υπόψη: 

Τις διατάξεις: 

α) Του άρθρου 12 Ν. 2880/2001 (ΦΕΚ 9/τ.Α'/30 1.2001) 
«Πρόγραμμα Πολιτεία για τη μεταρρύθμιση και τον εκ¬ 
συγχρονισμό της Δημόσιας Διοίκησης και άλλες διατά¬ 
ξεις». 

β) Του άρθρου 9του Ν. 2503/1997 (ΦΕΚ 107/1997τ.Α') 
«Διοίκηση, οργάνωση, στελέχωσητης Περιφέρειας ρύθ¬ 
μιση θεμάτων για την Τοπική Αυτοδιοίκηση και άλλες δια¬ 
τάξεις «. 

γ) Του άρθρου 12 του Ν. 1188/1981 «Περί κυρώσεως 
του Κώδικα περί καταστάσεως προσωπικού Οργανισμών 
Τοπικής Αυτοδιοίκησης», όπως αυτό αντικαταστάθηκε 
από τις όμοιες της παρ. 5του άρθρου 8του Ν. 2307/1995 
«Προσαρμογή νομοθεσίας αρμοδιότητας Υπουργείου 
Εσωτερικών στις διατάξεις για τη Νομαρχιακή Αυτοδιοί¬ 
κηση και άλλες διατάξεις». 

δ) Του Ν. 1431/1984(ΦΕΚ 46/τ.Α'/16.4.1984) «Ρύθμιση 
θεμάτων φορέων, κοινωνικής πρόνοιας -παιδικής προ¬ 
στασίας και άλλες διατάξεις». 

ε) Του άρθρου 26 παρ. 3 Ν. 2819/2000 (ΦΕΚ 84/τ.Α'/ 
15.3.2000) «Ίδρυση Εταιρείας Ολυμπιακό χωριό 20041 
προστασία Ολυμπιακών Συμβόλων και Σημάτων και άλλες 
διατάξεις». 


στ) Του Ν. 2190/1994 «Σύσταση ανεξάρτητης αρχής για 
την επιλογή προσωπικού και ρύθμιση θεμάτων διοίκη¬ 
σης», όπως ισχύει με τις τροποποιήσεις του. 

ζ) Του άρθρου 27 του Ν. 2081/1991, με το οποίο προ¬ 
στέθηκε νέο άρθρο 29 Α στο Ν. 1558/1985 για τον έλεγχο 
των δαπανών που προκαλούν οι κανονιστικές διοικητικές 
πράξεις. 

η) Των Π. Δ/των 50/2001 (ΦΕΚ 39/Α75.3.2001) «Καθορι¬ 
σμός των προσόντων διορισμού σε θέσεις φορέων του 
Δημοσίου τομέα», 37α/1987 (ΦΕΚ 11/Α'/1987) «Μερική 
επέκταση διατάξεων - που ισχύουν για τους Δημοσίους 
Υπαλλήλους και τους υπαλλήλους των άλλων νομικών 
προσώπων δημ.δικαίου και στους υπαλλήλους των Ο.Τ.Α 
και προσαρμογή στις ρυθμίσεις του Ν. 1586/1986» και 
22/1990 (ΦΕΚ 7/Α/1990) «Μερική επέκταση διατάξεων - 
που ισχύουν για τους Δημοσίους Υπαλλήλους και τους 
υπαλλήλους των άλλων Νομικών Προσώπων Δημ. Δικαίου 
και στους υπαλλήλους των Ο.Τ.Α.», όπως ισχύουν κάθε 
φορά. 

θ) Των άρθρων 26, 198 και 203 του Δ.Κ.Κ. (Π.Δ. 410/ 
1995), όπως ισχύουν 

ι) Του Π. Δ/τος 276/85 (ΦΕΚ 102/1986 τ.Α') «Δυναμικό¬ 
τητα και σύνθεση προσωπικού Κρατικών Παιδικών Σταθ¬ 
μών, Ίδρυση Βρεφικών Τμημάτων» και του Π. Δ/τος 
92/1989 (41/1989τ.Α'). 

ια) Τις 17/2003 και 100/2003 αποφάσεις του Δ.Σ. του 
ΝΠΠΣ και Δ.Σ. Αετού αντίστοιχα, αποφασίζουμε: 

Εγκρίνουμε τις 17/2003 και 100/2003 αποφάσεις του 
Διοικητικού Συμβουλίου του Ν.Π.Π.Σ. Δήμου Αετού και 
Δημοτικού Συμβουλίου Αετού αντίστοιχα που αφορούν 
στην ψήφιση του Ο.Ε.Υ. του Ν.Π.Π.Σ. Δήμου Αετού, ως 
εξής: 

ΚΕΦΑΛΑΙΟ Α' 

Άρθρο 1 

Συγκρότηση Υπηρεσιών 

Τις υπηρεσίες του Ν.Π. «ΝΟΜΙΚΟ ΠΡΟΣΩΠΟ ΠΑΙΔΙ¬ 
ΚΩΝ ΣΤΑΘΜΩΝ ΔΗΜΟΥ ΑΕΤΟΥ» συγκροτούν οι κάτωθι 
υπηρεσιακές μονάδες: 

Α. ΓΡΑΦΕΙΟ ΠΡΟΕΔΡΟΥ 

Β. ΔΙΕΥΘΥΝΣΗ Ν.Π. «ΝΟΜΙΚΟ ΠΡΟΣΩΠΟ ΠΑΙΔΙΚΩΝ 
ΣΤΑΘΜΩΝ ΔΗΜΟΥ ΑΕΤΟΥ». 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


Άρθρο 2 

Διάρθρωση των Υπηρεσιακών μονάδων του Ν.Π. 

«ΝΟΜΙΚΟ ΠΡΟΣΩΠΟ ΠΑΙΔΙΚΩΝ ΣΤΑΘΜΩΝ 
ΔΗΜΟΥ ΑΕΤΟΥ» 

Α. ΓΡΑΦΕΙΟ ΠΡΟΕΔΡΟΥ 

1. Γραφείο Γραμματειακής Υποστήριξης Προέδρου 
(Γ ραμματεία). 

2. Γραφείο Προληπτικής Ιατρικής και Ψυχολογικής 
υποστήριξης. 

Τα ανωτέρω γραφεία υπάγονται στον Πρόεδρο και είναι 
λειτουργικά γραφεία και όχι αυτοτελή. 

Β. ΔΙΕΥΘΥΝΣΗ Ν.Π. ΝΟΜΙΚΟ ΠΡΟΣΩΠΟ ΠΑΙΔΙΚΩΝ 
ΣΤΑΘΜΩΝ ΔΗΜΟΥ ΑΕΤΟΥ δυναμικότητας 250 νηπίων 
αποτελείται από τα κάτωθι τμήματα που είναι πέντε(5), 
ένα(1) ανά Παιδικό σταθμό: 

1) Παιδικός Σταθμός Δ.Δ. Αετού 

2) Παιδικός Σταθμός Δ.Δ. Ασπρογείων 

3) Παιδικός Σταθμός Δ.Δ. Λιμνοχωρίου 

4) Παιδικός Σταθμός Δ.Δ. Πεδινού 

5) Παιδικός Σταθμός Δ.Δ. Σκλήθρου 
α) Γραφείο Προσωπικού 

β) Γ ραφείο Πρωτοκόλλου-Διεκπεραίωσης-Αρχείου 
γ) Γ ραφείο Λογιστηρίου -Ταμειακής Υπηρεσίας-Προμη- 
θειών και Διαχείρισης Υλικών. 

Τ α ανωτέρω γραφεία είναι λειτουργικά και όχι αυτοτελή. 

ΚΕΦΑΛΑΙΟ Β' 

Άρθρο 3 

Οργανική σύνθεση, διαβάθμιση, κατάταξη και αριθμός 
των οργανικών θέσεων κατά κλάδο και ειδικότητα του 
προσωπικού του Ν.Π. 

ΜΟΝΙΜΟ ΠΡΟΣΩΠΙΚΟ 
α. ΤΑΚΤΙΚΟ ΠΡΟΣΩΠΙΚΟ 

Οι οργανικές θέσεις του Ν.Π. «ΝΟΜΙΚΟ ΠΡΟΣΩΠΟ ΠΑΙ¬ 
ΔΙΚΩΝ ΣΤΑΘΜΩΝ ΔΗΜΟΥ ΑΕΤΟΥ» είναι οι παρακάτω: 

1. Κλάδου ΠΕΙ Διοικητικού-Οικονομικού με βαθμόΔ'-Α,' 
θέση μία (1). 

2. ΚλάδουΤΕ17Διοικητικού-Λογιστικού, μεβαθμόΔ'-Α', 
θέση μία (1). 

3. Κλάδου ΔΕΙ Διοικητικού, με βαθμόΔ'-Α', θέση μία (1). 

4. Κλάδου ΤΕ9 Βρεφονηπιοκομίας, με βαθμό Δ'-Α', θέ¬ 
σεις οκτώ (8). 

5. Κλάδου ΔΕ8 Βοηθών Βρεφοκόμων Παιδοκόμων, με 
βαθμό Δ'-Α', θέσεις τρεις (3). 

6. Κλάδου ΔΕ32 Μαγείρων, με βαθμό Δ'-Α' θέσεις πέντε 
(5). 

7. Κλάδου Υ.Ε. 14 Βοηθών Μαγείρων, με βαθμό Ε'-Β', θέ¬ 
σεις δύο (2). 

8. Κλάδου ΥΕ16 Προσωπικού Καθαριότητας-Γενικών 
Καθηκόντων, με βαθμό Ε'-Β', θέσεις πέντε (5). 

Προσόντα διορισμού για τις παραπάνω θέσεις είναι τα 
προβλεπόμενα σύμφωνα με την ισχύουσα για τους Ο.Τ.Α 
Νομοθεσία. 

Στους παραπάνω κλάδους και θέσεις του Ν.Π., θα εντα¬ 
χθούν όσοι από τους μετατασσόμενους υπαλλήλους σε 
προσωποπαγείς θέσεις του Ν.Π. υπηρετούντες υπάλλη¬ 
λοι των πρώην ΚΠΣ το επιθυμούν, και αφού καλύπτουν 
πάγιες και διαρκείς ανάγκες της υπηρεσίας, 
β.ΠΡΟΣΩΠΟΠΑΓΩΝ ΘΕΣΕΩΝ (μετατασσόμενο) 

1. Κλάδου ΤΕ, Νηπιαγωγών (προσ.) βαθμός Α', θέσεις 
δύο (2). 

2. Κλάδου ΤΕ9 Βρεφονηπιοκομίας, βαθμός Β', θέση μία (1). 


α) Τις παραπάνω θέσεις καταλαμβάνει το μόνιμο υπη¬ 
ρετών προσωπικό των πρώην ΚΠΣ που μετατάσσεται αυ¬ 
τοδίκαια στο νέο Νομικό Πρόσωπο, οι οποίες καταργού- 
νται με την κατά οποιοδήποτε τρόπο αποχώρηση από την 
υπηρεσία του υπαλλήλου που την κατέχει. 

β) Οι υπάλληλοι που κατέχουν προσωρινές προσωπο¬ 
παγείς θέσεις ανεξαρτήτως κλάδου και κατηγορίας είναι 
ισότιμοι στις κρίσεις και διατηρούν όλα τα δικαιώματα και 
παροχές που απορρέουν από τη θέση διορισμού τους. 

ΕΚΤΑΚΤΟ ΠΡΟΣΩΠΙΚΟ 

Τρεις (3) θέσεις έκτακτου προσωπικού οι οποίες καθο¬ 
ρίζονται κάθε φορά με απόφαση του Δ.Σ. ανάλογα με τις 
ανάγκες του Ν.Π. 

Άρθρο 4 

Κατηγορίες και Κλάδοι Προσωπικού 

Τ ο μόνιμο προσωπικό των Παιδικών και Βρεφονηπιακών 
Σταθμών διέπεται από τις διατάξεις του Α και Γ μέρους 
του Ν. 1188/81 «Περί κυρώσεως κώδικα καταστάσεως 
προσωπικού οργανισμού Τοπικής Αυτοδιοίκησης». 

Οι θέσεις των υπαλλήλων διακρίνονται σε κατηγορίες 
και κλάδους ως εξής: 

Α) Θέσεις Πανεπιστημιακής Εκπαίδευσης υπαλλήλων 
του κλάδου ΠΕ με εισαγωγικό βαθμό τον Δ' και καταλη¬ 
κτικό τον Α'. 

Β) Θέσεις Τεχνολογικής Εκπαίδευσης υπαλλήλων του 
κλάδου ΤΕ με εισαγωγικό βαθμό τον Δ' και καταληκτικό 
τον Α'. 

Γ) Θέσεις Δευτεροβάθμιας Εκπαίδευσης υπαλλήλων 
του κλάδου ΔΕ με εισαγωγικό βαθμό τον Δ' και καταλη¬ 
κτικό τον Α'. 

Δ) Θέσεις Υποχρεωτικής Εκπαίδευσης υπαλλήλων του 
κλάδου ΥΕ με εισαγωγικό βαθμό τον Ε' και καταληκτικό 
τον Β'. 

ΚΕΦΑΛΑΙΟ Γ 
Άρθρο 5 

Αντικείμενο και Αρμοδιότητες των Υπηρεσιακών Μονάδων 

α. Γ ραφείο Γ ραμματειακής Υποστήριξης Προέδρου: 

1. Έχειτην μέριμνα και επιμέλεια ενημέρωσηςτου Προ¬ 
έδρου για την αλληλογραφία του Ν.Π. 

2. Προγραμματίζει τις συναντήσεις του Προέδρου με 
επιτροπές, συλλόγους, γονείς, δημότες κλπ. 

3. Τηρεί ημερολόγιο των προσωπικών συναντήσεων, 
επαφών και συμμετοχών σε επιτροπές του Προέδρου 
εντός και εκτόςτου Ν.Π. και τον ενημερώνει έγκαιρα. 

4. Μεριμνά και επιμελείται για την προπαρασκευή των 
Συνεδριάσεων του Διοικητικού Συμβουλίου σε συνεργα¬ 
σία με τη Δ/νση του Ν.Π. 

5. Διεκπεραιώνει κάθε υπόθεση που του αναθέτει ο 
Πρόεδρος και η οποία δεν εμπίπτει στην αρμοδιότητα των 
άλλων υπηρεσιών του Ν.Π. 

β) Γραφείο Προληπτικής Ιατρικής και Ψυχολογικής 
Υποστήριξης: 

Υπεύθυνος του γραφείου τοποθετείται παιδίατρος με 
σύμβαση έργου. Οι αρμοδιότητες του Παιδιάτρου είναι οι 
εξής: 

1. Εξετάζει κατά διαστήματα και κατά ελάχιστο όριο μια 
φορά το μήνα όλα τα παιδιά των Σταθμών του Ν Π., παρα¬ 
κολουθεί την ανάπτυξή τους και συνεργάζεται με το παι¬ 
δαγωγικό προσωπικό για την τήρηση της ατομικής καρ¬ 
τέλας κάθε παιδιού. 

2. Παρακολουθεί την ψυχοσωματική υγεία των παιδιών. 

3. Εισηγείται για τη δυνατότητα επιστροφής στο σταθ¬ 
μό παιδιού που απούσιαζε από σοβαρή ασθένεια με βάση 
το Ιατρικό πιστοποιητικό από την προσωπική του εξέταση 
που προσκομίζεται από τους γονείς. 

4. Προσδιορίζει και ελέγχει τα πιστοποιητικά υγείας 
βρεφών και νηπίων για την εγγραφή τους στους σταθ¬ 
μούς. 

5. Εισηγείται την μη εγγραφή ή διαγραφή παιδιών που 
πάσχουν από ειδικές παθήσεις εάν υπάρχει σχετικό θέμα 

6. Εποπτεύει για την υγιεινή των χώρων των Παιδικών 
Σταθμών. 

7. Μεριμνά για το αναγκαίο υγειονομικό υλικό που πρέ¬ 
πει να προμηθεύονται οι Σταθμοί σε συνεργασία με το 
παιδαγωγικό προσωπικό. 

8. Εισηγείται και οργανώνει σεμινάρια επιμόρφωσης για 
τους εργαζόμενους και τους γονείς. 

Β. Δ/ΝΣΗ ΠΑΙΔΙΚΩΝ ΣΤΑΘΜΩΝ 

α. Προϊστάμενος Διεύθυνσης ΠΑΙΔΙΚΩΝ ΣΤΑΘΜΩΝ. 

Στις αρμοδιότητες του ανήκουν: 

1. Η εποπτεία και ο έλεγχος των τμημάτων και γραφεί¬ 
ων που συγκροτούν τη Δ/νση. 

2. Η άσκηση γενικής διοικητικής εποπτείας σε όλο το 
προσωπικό του Ν.Π. με οποιαδήποτε σχέση εργασίας και 
η εισήγηση στον Πρόεδρο κάθε θέματος που αφορά την 
κατάστασή του, την εσωτερική μετακίνηση των υπαλλή¬ 
λων για κάλυψη υπηρεσιακών αναγκών του, τον αριθμό 
και τις ειδικότητες που απαιτούνται για την διασφάλιση 
της εύρυθμης λειτουργίας του Ν.Π., ο προγραμματισμός 
και η έγκριση των αδειών του προσωπικού. 

3. Ο συντονισμός, η κατεύθυνση και η παροχή των απα¬ 
ραίτητων οδηγιών στα τμήματα και γραφεία για την άσκη¬ 
ση των καθηκόντων τους σύμφωνα με τις διατάξεις του 
παρόντος Οργανισμού και σχετικών νόμων και διαταγμά¬ 
των. 

4. Η συγκέντρωση, η παρακολούθηση και η κοινοποίη¬ 
ση στα αρμόδια τμήματα, των διαταγμάτων και των διοι¬ 
κητικών αποφάσεων που κοινοποιούνται στο Νομικό Πρό¬ 
σωπο. 

5. Η τήρηση του εμπιστευτικού πρωτοκόλλου αλληλο¬ 
γραφίας και της σφραγίδας του Ν.Π. 

6. Η παραλαβή της εισερχόμενης αλληλογραφίας και ο 
χαρακτηρισμός της για την κατανομή της σύμφωνα μετο 
περιεχόμενό της καθώς και των αιτήσεων εγγραφής των 
νηπίων. 

7. Η σύνταξη του Ο.Ε.Υ. βάσει της κείμενης νομοθεσίας 
των αποφάσεων του Δ.Σ. και των οδηγιών και κατευθύν¬ 
σεων του Προέδρου. 

8. Συντονίζει το εκπαιδευτικό έργο των Παιδικών Σταθ¬ 
μών και αναπληρώνει κατόπιν εντολής του Προέδρου σε 
επείγουσες περιπτώσεις τις βρεφονηπιοκόμους των 
σταθμών. 

9. Η φροντίδα για την οργάνωση και εκτέλεση προ¬ 
γραμμάτων εκπαίδευσης και επαγγελματικής εξειδίκευ- 
σηςτων υπαλλήλων του Ν.Π. 

10. Η φροντίδα για τη διοργάνωση των προγραμματι¬ 
σμένων καθώς και των άλλων εκδηλώσεων που πρέπει να 
πραγματοποιούνται με την έγκριση του Δ.Σ. του Ν.Π. 

11. Η σύνταξη διαιτολογίων σε συνεργασία με τον Παι¬ 
δίατρο. 

12. Η συμμετοχή στην επιτροπή επιλογής νέων κτιρίων 
για τη στέγαση των παιδικών σταθμών. 


13. Η συνεργασία με τις υπηρεσίες του Δήμου για τη 
συμμετοχή του Ν.Π. σε προγράμματα της Ευρωπαϊκής 
Ένωσης. 

14. Ο έλεγχος και η θεώρηση όλων των καταστάσεων 
πληρωμής του προσωπικού, των χρηματικών ενταλμάτων 
και λοιπών παραστατικών πριν υπογραφούν από τον Πρό¬ 
εδρο. 

15. Η υπογραφή κάθε βεβαιωτικού σημειώματος για τα 
έσοδα του Ν.Π. 

16. Η μεταβίβαση κάθε νομικού θέματος στην Νομική 
υπηρεσία του Δήμου καθώς και των τεχνικών θεμάτων 
στην Διεύθυνση Τεχνικών υπηρεσιών του Δήμου. 

17. Σε περίπτωση απουσίας του, αναπληρώνεται σύμ¬ 
φωνα με τις κείμενες διατάξεις. 

18. Μεριμνά για την εκτέλεση αποφάσεων του Διοικητι¬ 
κού Συμβουλίου. 

β. Προϊστάμενοι Τμημάτων 

Καθήκοντα Προϊσταμένων Τμημάτων (Σταθμών) 

1. Είναι υπεύθυνοι για την εύρυθμη λειτουργία του παι¬ 
δικού σταθμού και την τήρηση του εκπαιδευτικού προ- 
γράμματοςτου κανονισμού λειτουργίας και την εκτέλεση 
των αποφάσεων του Δ.Σ. 

2. Φροντίζουν για την εσωτερική τάξη και εύρυθμη λει¬ 
τουργία του σταθμού αναφέροντας στη Δ/νση τυχόν δυ¬ 
σκολίες, παραβάσεις και προβλήματα. 

3. Προϊστανται όλων των υπαλλήλων του παιδικού 
σταθμού, εποπτεύουν για τη σωστή εκτέλεση των καθη¬ 
κόντων τους, συντονίζουν το έργο τους ανάλογα με τις 
ανάγκες που ανακύπτουν κάθε φορά και ενημερώνουν τη 
Δ/νση για όλα τα θέματα που έχουν σχέση με το Σταθμό. 

4. Συγκαλούντο προσωπικό του Σταθμού για ενημέρω¬ 
ση, καθοδήγηση και προγραμματισμό δραστηριοτήτων, 
υποχρεωτικά με την έναρξη λειτουργίας του σταθμού και 
όποτε κριθεί αναγκαίο. 

5. Συγκαλούν συγκέντρωση γονέων τουλάχιστον μια 
φορά το χρόνο, ύστερα από απόφαση του Διοικητικού 
Συμβουλίου. Στην συγκέντρωση παρευρίσκονται, εκτός 
από τους ίδιους, η Διευθύντρια, ο Πρόεδρος και τα μέλη 
του Διοικητικού Συμβουλίου και το παιδαγωγικό προσω¬ 
πικό. Σκοπός της συγκέντρωσης είναι η ενημέρωση των 
γονέων για ζητήματα που αφορούν τα παιδιά και την λει¬ 
τουργία του σταθμού. 

6. Επιμελούνται για τον εφοδιασμό του σταθμού με τα 
αναγκαία τρόφιμα και λοιπά είδη ψυχαγωγίας, εκπαιδευ¬ 
τική ύλη, καθώς και για την καλή φύλαξη, συντήρηση και 
διάθεση αυτών. Υπογράφουν τα δελτία εισαγωγής και 
εξαγωγής υλικού. 

7. Ενημερώνουν την προϊσταμένη Διεύθυνσης για τη 
διαγραφή των παιδιών. 

8. Κρατούντα κλειδιά του σταθμού και της αποθήκης. 

9. Είναι υπεύθυνοι για την τήρηση των παρακάτω βι¬ 
βλίων: 

α) Βιβλίο παρουσίας προσωπικού 
β) Δελτία εξαγωγής υλικού και πρωτόκολλο παραλαβής 
προμηθειών. 

γ) Βιβλίο διδαχθείσης ύλης που καταχωρεί και υπογρά¬ 
φει καθημερινά, το παιδαγωγικό προσωπικό, 
δ) βιβλίο πρωτοκόλλου 
ε) βιβλίο παρουσίας παιδιών 
στ) βιβλίο παρατηρήσεων Δ.Σ. 
ζ) Βιβλίο αναλώσιμου υλικού 
η) Βιβλίο μη αναλώσιμου υλικού 

10. Απασχολούν τα νήπια με το ημερήσιο πρόγραμμα 
απασχόλησης, βάσει προγράμματος και σύμφωνα με το 
κανονικό τους ωράριο. 

Γραφείο Διοικητικού - Οικονομικού 

Β) Υπάλληλος του Διοικητικού - Οικονομικού 

Αρμοδιότητες και Αντικείμενο 

1. Μεριμνά για τη σύνταξη σχεδίων προϋπολογισμού 
και απολογισμού σε συνεργασία μετο Διευθυντή πριν δια¬ 
βιβαστούν στο Διοικητικό Σ/λίο του Ν.Π. 

2. Υπεύθυνος για την εκτέλεση κάθε εργασίας που αφο¬ 
ρά θέματα προϋπολογισμού παρακολουθεί την πορεία 
εκτέλεσής του και εισηγείται όταν παρίσταται ανάγκη την 
αναμόρφωσή του. 

3. Επιμελείται την διαχείριση της πάγιας προκαταβολής 
και εξοφλεί κάθε μικροδαπάνη που μπορεί να πληρωθεί 
από αυτή, συγκεντρώνει δε τα απαιτούμεναδικαιολογητι- 
κά των δαπανών αυτών και προβαίνει στις απαιτούμενες 
ενέργειες για την αναπλήρωση της πάγιας προκαταβο¬ 
λής. 

4. Ελέγχει και υπογράφει τα εκδιδόμενα Χ.Ε. σύμφωνα 
με τις ισχύουσες διατάξεις τα οποία διαβιβάζονται στον 
Πρόεδρο προς τελική υπογραφή. 

5. Σε περίπτωση απουσίας του αναπληρώνεται από τον 
Προϊστάμενο Διεύθυνσης. 

6. Ασκεί τα καθήκοντα Γραμματέα στις συνεδριάσεις 
του Δ.Σ. 

α. Γ ραφείο Προσωπικού 

Στην αρμοδιότητα του ανήκουν: 

1. Η εφαρμογή της ισχύουσας κάθε φορά νομοθεσίας 
σχετικά με την υπηρεσιακή κατάσταση του πάσης φύσε- 
ως προσωπικού του Νομικού Προσώπου. 

2. Η σύνταξη κατά νόμο των πινάκων αρχαιότητας των 
υπαλλήλων του Ν.Π. 

3. Η σύνταξη παραστατικών στοιχείων πληρωμής του 
υπηρετούντος προσωπικού και η κοινοποίηση των μετα¬ 
βολών εγκαίρως στο αρμόδιο γραφείο. 

4. Η εκτέλεση όλων εκείνων των διαδικασιών που είναι 
απαραίτητες για την πρόσληψη προσωπικού, τις προα¬ 
γωγές απολύσεις, παραιτήσεις, αποσπάσεις, μετατάξεις, 
συντάξεις, χορήγηση αδειών, πειθαρχικές υποθέσεις και 
η κοινοποίηση τους στο τμήμα λογιστικού. 

5. Η έκδοση πιστοποιητικών υπηρεσιακών μεταβολών 
για κάθε χρήση. 

6. Η έκδοση εγκυκλίων Προέδρου του Ν.Π. που ρυθμί¬ 
ζουν τα εσωτερικά λειτουργικά προβλήματα των υπηρε¬ 
σιών. 

7. Η παρακολούθηση του πειθαρχικού δικαίου που κάθε 
φορά ισχύει για το προσωπικό του Νομικού Προσώπου 
και η ενημέρωση σχετικά του Προέδρου. 

8. Η συνεργασία με τη Δ/νση του Νομικού Προσώπου 
για την κατάρτιση των θεμάτων της ημερήσιας διάταξης 
του Διοικητικού Συμβουλίου και η επιμέλεια της κοινοποί¬ 
ησης αυτών κατά τις κείμενες διατάξεις των συνεδριάσε¬ 
ων στα μέλη του Διοικητικού Σ/λίου. 

9. Η επιμέλεια για την προετοιμασία των αποφάσεων 
του πιο πάνω οργάνου. 

10. Η τήρηση των πρακτικών των συνεδριάσεων του Δι¬ 
οικητικού Συμβουλίου. 

11. Η υποβολή αντιγράφων των αποφάσεων του Διοικη¬ 
τικού Συμβουλίου στην αρμόδια Διοικητική αρχή ή το Δη¬ 
μοτικό Συμβούλιο ανάλογα με το θέμα προς έγκριση. 


12. Η διαβίβαση στις αρμόδιες υπηρεσίες του Νομικού 
Προσώπου ή του Δήμου αποφάσεων σχετικών μετο αντι¬ 
κείμενο της αρμοδιότητάς τους. 

13. Η τήρηση ευρετηρίου αποφάσεων του Διοικητικού 
Συμβουλίου και εγκριτικών ή μη αποφάσεων της Διοικητι¬ 
κής Αρχής. 

14. Διεκπεραιώνει κάθε απόφαση που του αναθέτει ο 
Πρόεδρος του Δ.Σ. και η οποία δεν εντάσσεται στην αρ¬ 
μοδιότητα των άλλων υπηρεσιών του Ν.Π. 

β. Γ ραφείο Πρωτοκόλλου - Διεκπεραίωσης - Αρχείου 

Στην αρμοδιότητα του ανήκουν: 

1. Η παραλαβή και η αυθημερόν πρωτοκόλληση, ευρε- 
τηρίαση πάσης φύσεως εισερχομένων εγγράφων. 

2. Η διανομή στις διευθύνσεις, τα τμήματα και τα γρα¬ 
φεία των εγγράφων προς έλεγχο και η τήρηση των πρω¬ 
τοτύπων στο αρχείο. 

3. Η παραλαβή και ταξινόμηση των προοριζομένων για 
αρχειοθέτηση εγγράφων. 

4. Η διεκπεραίωση κάθε εισερχόμενου ή εξερχόμενου 
εγγράφου και η τήρηση των σχετικών βιβλίων παράδο¬ 
σης. 

5. Η τήρηση του γενικού αρχείου και η εισήγηση για την 
καταστροφή του θεωρούμενου σαν άχρηστου, όταν απαι¬ 
τείται. 

6. Ητήρησητου αρχείου όλωντωνδιευθύνσεωντου Νο¬ 
μικού Προσώπου καθώς και του αρχείου της Εφημερίδας 
της Κυβερνήσεως. 

7. Η μέριμνα για την τοιχοκόλληση και κοινοποίηση των 
διακηρύξεων των δημοπρασιών, των εγγράφων και των 
πιστοποιητικών διαφόρων αρχών. 

γ. Γ ραφείο - Λογιστηρίου - Ταμειακής Υπηρεσίας Περι¬ 
ουσίας και Διαχείρισης Υλικού 

1. Η ευθύνη είσπραξης των εισφορών και εσόδων του 
Νομικού Προσώπου. 

2. Η έκδοση των βεβαιωτικών σημειωμάτωντων οίκοθεν 
εισπράξεων των υπόχρεων, όταν αυτό απαιτείται 

3. Η επιμέλεια της εκκαθάρισης και εντολής πληρωμής 
κάθε δαπάνης του Νομικού Προσώπου. 

4. Ο έλεγχος των προβλεπόμενων από το Νόμο δικαιο- 
λογητικών κάθε δαπάνης. 

5.0 έλεγχος της διαπίστωσης της ύπαρξης σχετικής πί¬ 
στωσης για την πληρωμή της δαπάνης. 

6. Η αναγνώρισητωνπιστωτώντου Νομικού Προσώπου 
με την προσυπογραφή των πράξεων εκκαθάρισης και έκ¬ 
δοσης των οικείων χρηματικών ενταλμάτων μέσα στις πι¬ 
στώσεις του προϋπολογισμού. 

7. Η καταχώρηση των ενταλμάτων στα οικεία βιβλία και 
η αποστολή τους στο ταμείο για εξόφληση. 

8. Η τήρηση των από το Νόμο βιβλίων. 

9. Η σύνταξη μισθοδοτικών καταστάσεων όλου του προ¬ 
σωπικού του Νομικού Προσώπου, η μέριμνα για την τακτι¬ 
κή και έγκαιρη πληρωμή των πάσης φύσεως αποδοχών 
όλων των μισθωτών του Νομικού Προσώπου και η εκτέλε¬ 
ση κάθε εργασίας που έχει σχέση με την ασφάλισή του. 

10. Η επιμέλεια για την παρακράτηση και απόδοση των 
προστίμων που επιβάλλονται στο προσωπικό, καθώς και 
η συνεργασία του με το γραφείο προσωπικού για κάθε θέ¬ 
μα που αφορά τους εργαζομένους. 

11. Η διενέργεια κάθε πράξης σχετικής με την προμή¬ 
θεια όλων των ειδών για τις ανάγκες του Νομικού Προσώ¬ 
που και τη λειτουργία των παιδικών σταθμών με την άμε¬ 
ση επίβλεψη του προϊσταμένου του τμήματος και του Δι- 
ευθυντού. 

12. Η επιμέλεια της έγκαιρης και κανονικής παραλαβής 
από την αρμόδια επιτροπή κάθε προμήθειας και η ευθύνη 
παράδοσής τους στην αποθήκη των παιδικών σταθμών 
ανάλογα με τις ανάγκες τους. 

13. Η σύνταξη σχεδίων προϋπολογισμού - απολογισμού 
προκειμένου να τεθεί υπόψη των προϊσταμένων του τμή¬ 
ματος και της Δ/νσης πριν διαβιβαστεί στο Διοικητικό 
Σ/λιο. 

14. Η εκτέλεση της σύνταξης αιτιολογημένης έκθεσης 
επί του απολογισμού εσόδων και εξόδων του Νομικού 
προσώπου. 

15. Η επιμέλεια της σύνταξης αιτιολογημένης έκθεσης 
επί του απολογισμού εσόδων και εξόδων του Νομικού 
Προσώπου. 

16. Η συγκέντρωση κάθε κινητής και ακίνητης περιου- 
σίαςτου Νομικού Προσώπου, καθώς και η περιφρούρηση 
των δικαιωμάτων κυριότητας, νομής και κατοχής από το 
Νομικό Πρόσωπο της ακινήτου περιουσίας με τη συνερ¬ 
γασία της Νομικής Υπηρεσίας του Δήμου. 

17. Η τήρηση αρχείου των κληροδοτημάτων και δωρε¬ 
ών του Νομικού Προσώπου. 

18. Η διενέργεια των πληρωμών προς τους δικαιού¬ 
χους. 

19. Η μέριμνα για την απόδοση των κάθε φύσεως κρα¬ 
τήσεων υπέρ τρίτων που αντιστοιχούν στα επιμέρους 
εντάλματα πληρωμής. 

20. Η διενέργεια χρηματικών δοσοληψιών μετις τράπε¬ 
ζες. 

21. Είναι αρμόδιο για κάθε θέμα που έχει σχέση με τα οι¬ 
κονομικά του Ν.Π. 

Άρθρο 6 

1. Ο Οργανισμός Εσωτερικής Υπηρεσίας είναι ένας και 
ενιαίος για ολόκληρο το Νομικό Πρόσωπο. 

2. Το προσωπικό εκτελεί με εντολή του Προϊσταμένου 
του Τμήματος του ή του Διευθυντή του Ν.Π. κάθε άλλη ερ¬ 
γασία σε περίπτωση ειδικών συνθηκών βάσει του κανονι¬ 
σμού. 

3. Ο κάθε υπάλληλος συμπεριφέρεται κατά την εκτέλε¬ 
ση των καθηκόντων του με προσοχή, επιμέλεια και ευσυ¬ 
νειδησία ακολουθώντας τους νόμους του κανονισμού λει¬ 
τουργίας του Ν.Π. και τις εκάστοτε οδηγίες και κατευθύν¬ 
σεις των προϊσταμένων του. 

ΚΕΦΑΛΑΙΟ Δ' 

Άρθρο 7 

Προϊστάμενοι Υπηρεσιακών Μονάδων 

Οι προϊστάμενοι των υπηρεσιακών μονάδων και οι αντί¬ 
στοιχοι κλάδοι αυτών ορίζονται ως εξής με απόφαση του 
Δ.Σ. μετά από γνωμοδότηση του Υπηρεσιακού Συμβουλίου: 

1. Διευθυντής του Νομικού Προσώπου Δημοτικών Παι¬ 
δικών Σταθμών επιλέγεται υπάλληλος του κλάδου ΠΕ Νη¬ 
πιαγωγών (προσ),, ΤΕ Νηπιαγωγών (προσ), καιΤΕ Νηπια¬ 
γωγών, ΤΕ Βρεφονηπιοκόμων όπως ο νόμος ορίζει. 

2. Προϊστάμενος του Τμήματος Διοικητικού - Οικονομι¬ 
κού επιλέγεται υπάλληλος του Κλάδου ΠΕΙ Διοικητικού 
Οικονομικού, ΤΕ 17 Διοικητικού - Λογιστικού, ΔΕ Διοικητι¬ 
κού - Λογιστικού, και ΔΕΙ Διοικητικού, όπως ο νόμος ορί¬ 
ζει. 

3. Προϊστάμενοι Τμημάτων των Δημοτικών Παιδικών 
Σταθμών επιλέγονται υπάλληλοι των κλάδων ΠΕ Νηπια¬ 
γωγών (προ.),ΤΕ Νηπιαγωγών (προ) καιΤΕ Νηπιαγωγών, 
ΤΕ Βρεφονηπιοκόμων,όπως ο Νόμος ορίζει. 


Μετά την κατάργηση των προσωποπαγών θέσεων, 
προϊστάμενοι κρίνονται κατ’ αποκλειστικότητα υπάλλη¬ 
λοι του κλάδου ΤΕ9 Βρεφονηπιοκομίας. 

Άρθρο 8 

Σεμινάρια 

Για την καλύτερη εξάσκηση και επιμόρφωση των υπαλ¬ 
λήλων του Ν. Π. και την ενημέρωσή τους σε καινού ριες με¬ 
θόδους πρακτικής και εργασίας είναι απαραίτητη η συμ¬ 
μετοχή τους σε σοβαρά σεμινάρια στο εσωτερικό της χώ¬ 
ρας ή το εξωτερικό. 

Άρθρο 9 

Αποδοχές 

Το προσωπικό θα αμείβεται σύμφωνα με όσα ορίζει ο 
Ν. 2470/97 μετά επιδόματα και τις παροχές των υπαλλή¬ 
λων των Ο.Τ.Α. 

Άρθρο 10 

Υπερωρίες 

Εάν για τις ανάγκες εξυπηρέτησης του Ν.Π. απαιτηθεί 
επιπλέον υπηρεσιακή απασχόληση αυτή θα αποφάσιζε - 
ται νόμιμα, θα αποδεικνύεται όπως ορίζει ο νόμος και θα 
αμοίβεται σύμφωνα με τις κείμενες διατάξεις και το Ν. 
2470/97. 

Άρθρο 11 

Για το διορισμό, τα καθήκοντα, τους περιορισμούς, το 
χρόνο εργασίας,την αστική ευθύνη,τα διακιώματα,τις 
άδειες, τις μεταβολές υπηρεσιακής κατάστασης, το προ¬ 
βάδισμα,τις ηθικές αμοιβές,τα πειθαρχικά αδικήματα,τη 
λύση της υπαλληλικής σχέσης και την ιατροφαρμακευτι¬ 
κή περίθαλψη των υπαλλήλων εφαρμόζονται οι εκάστοτε 
ισχύουσες Νομοθετικές διατάξεις. 

Άρθρο 12 

Οι προβλεπόμενες από τον παρόντα Οργανισμό Εσω¬ 
τερικής Υπηρεσίας θέσεις κατά κλάδο καλύπτουν όλους 
τους εργαζομένους στο Ν.Π. ανεξαρτήτως σχέσεως ερ¬ 
γασίας καθώς και ορισμένο επιπλέον αριθμό θέσεων για 
την κάλυψη των υφιστάμενων και μελλοντικών αναγκών 
των Υπηρεσιών του Ν.Π. 

Η κατανομή του προσωπικού στις Διευθύνσεις -Τμήμα¬ 
τα - Αυτοτελή γραφεία γίνεται πάντοτε με απόφαση του 
Προέδρου του Δ.Σ.του Ν.Π.,ανάλογα μετις ανάγκες των 
υπηρεσιών, τα προσόντα των υπαλλήλων, την πείρα και 
τις γνώσεις αυτών,σε ειδικά αντικείμενα, κατά την οποία 
κατανομή θα εξετάζονται και τυχόν ειδικές ανάγκες των 
υπαλλήλων(μητέρες ανήλικων τέκνων, έγκυες γυναίκες, 
τόπος διαμονής κλπ). 

Προϊστάμενοι Διευθύνσεων - Τμημάτων και Αυτοτελών 
Γ ραφείων ορίζονται πάντοτε με απόφαση Προέδρου του 
Δ.Σ.οι κρινόμενοι από το αρμόδιο Υπηρεσιακό Συμβούλιο 
υπάλληλοι αναπληρούμενοι σε περίπτωση απουσίας 
τους ή κωλύματος από τον κατά βαθμό αρχαιότερο υπάλ¬ 
ληλο της αυτής υπηρεσίας. 

Κάθε άλλη λεπτομέρεια λειτουργίας των επί μέρους 
υπηρεσιών μη προβλεπόμενη από τον παρόντα οργανι¬ 
σμό, ρυθμίζεται με τον κανονισμό λειτουργίας του Ν.Π. 

ΑΚΡΟΤΕΛΕΥΤΙΟ ΑΡΘΡΟ 

Από την ψήφιση του παρόντος Οργανισμού Εσωτερι¬ 
κής Υπηρεσίας προκαλείται δαπάνη σε βάρος του προϋ¬ 
πολογισμού και οικονομικού έτους 2003 ύψους 

212.972,61 ΕΥΡΩ περίπου και για τα επόμενα οικονομικά 
έτη το ύψος της δαπάνης δεν μπορεί να προσδιοριστεί. 

Για κάθε θέμα που δεν καλύπτεται ρητά από τον παρό¬ 
ντα Ο.Ε.Υ. θα ισχύει ο σχετικός κατά περίπτωση Νόμος. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Φλώρινα, 16 Οκτωβρίου 2003 

Η Γ ενική Γ ραμματέας Περιφέρειας 
ΜΑΡΙΑ ΣΚΡΑΦΝΑΚΗ 
-♦- 

( 2 ) 

Τροποποίηση του Κανονισμού Εκκαθάρισης Χρηματιστη¬ 
ριακών Συναλλαγών και Λειτουργίας Συστήματος Αυ¬ 
λών Τίτλων. 

ΤΟ ΔΙΟΙΚΗΤΙΚΟ ΣΥΜΒΟΥΛΙΟ 
ΤΗΣ ΕΠΙΤΡΟΠΗΣ ΚΕΦΑΛΑΙΑΓΟΡΑΣ 
(Απόφαση 10/277) 

Έχοντας υπόψη: 

1. Τις παρ. 2 και 3 του άρθρου 105 του Ν. 2533/1997, 
όπως συμπληρώθηκε με την παρ. 1 του άρθρου 9 του Ν. 
2651/1998 (ΦΕΚ248Α') «Ρυθμίσεις θεμάτων της χρηματι¬ 
στηριακής αγοράς, Συγχώνευση Οργανισμού Ύδρευσης 
Θεσσαλονίκης (Ο.Υ.Θ) και Οργανισμού Αποχέτευσης 
Θεσσαλονίκης και άλλες διατάξεις (Ο.Α.Θ)». 

2. Τις διατάξεις των άρθρων 39-58 του Ν. 2396/96 (ΦΕΚ 
73 Α') για τις «Επενδυτικές υπηρεσίες στον τομέα των κι¬ 
νητών αξιών, επάρκεια ιδίων κεφαλαίων των επιχειρήσε¬ 
ων παροχής επενδυτικών υπηρεσιών και των πιστωτικών 
ιδρυμάτων και άυλες μετοχές» καθώς και των άρθρων 13, 
58 και 105 του ν. 2533/97 όπως ισχύουν. 

3. Τις διατάξεις του άρθρου 25 του Ν. 3091/2002 (ΦΕΚ 
330 Α') « Βελτιώσεις Φορολογίας Εισοδήματος Κεφαλαί¬ 
ου ΦΠΑ Επενδύσεων κλπ « όπως ισχύει. 

4. Τις διατάξεις του άρθρου 9 του Ν. 2579/1998 (ΦΕΚ 
31Α') «Φορολογικές διαρρυθμίσεις και άλλες διατάξεις « 
όπως ισχύει. 

5. Το άρθρο 2 της απόφασης 53/25.7.2000 Δ.Σ. του 
Χ.Π.Α. όπως ισχύει. 

6. Την απόφαση 1/216/17.5.2001 Δ.Σ. της Ε.Κ. « Ειδικός 
Διαπραγματευτής στην Κύρια και Παράλληλη Αγορά του 
Χρηματιστηρίου Αξιών Αθηνών (ΦΕΚ 667 Β')» όπως ισχύ¬ 
ει. 

7. Το από 13/05/2003 απόσπασμα πρακτικών της 220/ 
15.04.2003 συνεδριάσεως του Δ.Σ. του Κεντρικού Αποθε- 
τηρίου Αξιών Α.Ε. 

8. Την Επιστολή Αρ.Πρωτ. Ε.Κ. 9170/21.4.2003 του Κε¬ 
ντρικού Αποθετηρίου Αξιών. 

9. Τις διατάξεις του άρθρου 29Ατου Ν. 1558/1985 «Κυ¬ 
βέρνηση και κυβερνητικά όργανα» όπως ισχύουν. 

ΑΠΟΦΑΣΙΖΕΙ ΟΜΟΦΩΝΑ 

Τροποποιεί την 9820/154/16.3.1999 (ΦΕΚ Β' 900) από¬ 
φαση του Διοικητικού Συμβουλίου της Επιτροπής Κεφα¬ 
λαιαγοράς «Κανονισμός Εκκαθάρισης Χρηματιστηρια¬ 
κών Συναλλαγών και Λειτουργίας του Συστήματος Αυλών 
Τίτλων (στο εξής «Κανονισμός»), όπως ισχύει, ως εξής: 

Άρθρο 1 

Στο τέλος της παραγράφου 3 του άρθρου 6 του Κανονι¬ 
σμού προστίθεται εδάφιο ως εξής: 


«Κατ’ εξαίρεση, σε περίπτωση θανάτου συγκυρίου το 
Κ.Α.Α. δύναται, αφού ακολουθηθεί η προβλεπόμενη στο 
άρθρο 64 του παρόντος διαδικασία από όλες τις Εκδό- 
τριες και εφόσον τα στοιχεία των δικαιούχων και των πο¬ 
σοστών συγκυριότητας συμπίπτουν, να τροποποιήσει τα 
πρόσωπα των συνδικαιούχων τοποθετώντας στη θέση 
του θανόντος τους κληρονόμους και μεταβάλλοντας 
αντίστοιχα τα ποσοστά συγκυριότητας». 

Άρθρο 2 

Το άρθρο 7 του Κανονισμού αντικαθίσταται ως εξής: 

«1. Εάν διαπιστωθεί μέσω των ελέγχων που διενεργού- 
νται στο ΣΑΤ, ότι επενδυτής έχει ανοίξει και διατηρεί πε¬ 
ρισσότερες της μίας Μερίδες, το Κ.Α.Α. ειδοποιεί τους 
Χειριστές των Μερίδων αυτών προκειμένου να ενημερώ¬ 
σουν τον επενδυτή και να τον καλέσουν να προχωρήσει 
στην ενοποίησή τους. 

2. Επενδυτής ο οποίος έχει ανοίξει και διατηρεί περισ¬ 
σότερες Μερίδες στο ΣΑΤ υποχρεούται να υποβάλει αί¬ 
τημα στο Κ.Α.Α για ενοποίησή τους, ακόμη και αν οι αυτό¬ 
ματοι έλεγχοι του ΣΑΤ δεν έχουν διαπιστώσει την ύπαρξη 
των πολλαπλών Μερίδων. Εάν οι Μερίδες έχουν τον ίδιο 
μοναδικό Χειριστή, η ενοποίηση μπορεί να γίνει και με αί¬ 
τημά του Χειριστή αυτού. 

3. Η ενοποίηση των Μερίδων γίνεται από το Κ.Α.Α με με¬ 
ταφορά του συνόλου των αξιών της προς απορρόφηση 
Μερίδας από τον Ειδικό Λογαριασμό, στον οποίο οι αξίες 
έχουν μεταφερθεί από τον Χειριστή, στον Ειδικό Λογα¬ 
ριασμό της διατηρούμενης Μερίδας. Αφού η παραπάνω 
μεταφορά ολοκληρωθεί, η απορροφώμενη Μερίδα απε- 
νεργοποιείται στο ΣΑΤ. 

4. Ο Δικαιούχος των Απορροφώμενων Μερίδων που 
έχει υποβάλει στο Κ.Α.Α. αίτημα ενοποίησής τους δύναται 
να διενεργεί μόνο πωλήσεις ή μεταφορές των αξιών που 
είναι καταχωρημένες στις Μερίδες που θα απορροφη- 
θούν προς την Μερίδα που θα διατηρήσει, χωρίς να μπο¬ 
ρεί να καταχωρήσει εκ νέου με οποιονδήποτε τρόπο αξίες 
στις Μερίδες αυτές». 

Άρθρο 3 

Το στοιχείο ατης παραγράφου 6του άρθρου 15του Κα¬ 
νονισμού αντικαθίσταται ως εξής: 

«α. από το Χειριστή του συγκεκριμένου Λογαριασμού, 
εφόσον έχει μηδενικό υπόλοιπο αξιών και εφόσον ο Χειρι¬ 
στής έχει ενημερώσει τον επενδυτή από τον οποίο έχει 
λάβει τη σύμφωνη γνώμη του εγγράφως». 

Άρθρο 4 

Στο τέλος της παραγράφου 1 του άρθρου 16 του Κανο¬ 
νισμού προστίθεται εδάφιο ως εξής: 

«Τα Γενικά στοιχεία του άρθρου 4, παρ. 2βτης Μερίδας 
Επενδυτή μπορούν να τροποποιούνται και από τον Χειρι¬ 
στή κατόπιν σχετικού γραπτού αιτήματος του δικαιού¬ 
χου». 

Άρθρο 5 

Μετά το στοιχείο ίν του στοιχείου γ της παραγράφου 2 
του άρθρου 26 του Κανονισμού προστίθεται νέα περί¬ 
πτωση ν ως εξής: 

«ν. Σχετική ένδειξη εάν πρόκειται για αγορά για το κλεί¬ 
σιμο θέσης ανοικτής πώλησης.» 

Η υπάρχουσα περίπτωση ν’ αναριθμείται σε νί. 

Άρθρο 6 

Η περίπτωση β της παραγράφου 3 του άρθρου 53 του 
Κανονισμού αντικαθίσταται ως εξής: 

« β. Το Κ.Α.Α δεν μπορεί να ακυρώσει ή να μεταβάλειτις 
καταχωρήσεις που διενήργησε. Κατ' εξαίρεση μπορούν 
να γίνουν διορθώσεις στις εξής περιπτώσεις: 

1 .Κατά το στάδιο της μετατροπής ενσώματων μετοχών 
σε άυλες, με αίτημα της Εκδότριας με το οποίο θα γνω¬ 
στοποιεί στο Κ.Α.Α και τον αριθμό του αποθετηρίου εγ¬ 
γράφου, εάν οι μετοχές ήταν ενσωματωμένες σε τέτοιο 
έγγραφο. 

2. Κατά την εισαγωγή αξιών η οποία έχει εγκριθεί από το 
Χ.Α., με αίτημα της Εκδότριας στο ΧΑ και κοινοποίησή του 
στο Κ.Α.Α., και μόνο σε περιπτώσεις κατά τις οποίες οι κα¬ 
ταχωρήσεις που έγιναν σύμφωνα με το Αρχείο Κατανο¬ 
μής Δικαιούχων που προσκόμισε η Εκδότρια δεν συμπί¬ 
πτουν μετά υποβληθέντα στο Χ.Αστοιχεία. Το Κ.Α.Α. προ¬ 
χωρεί στην υλοποίηση του αιτήματος εφόσον έχει 
προηγουμένως ληφθεί η σύμφωνη γνώμη του Χ.Α. 

3. Κατά την εισαγωγή αξιών εταιρείας που εισάγεταιγια 
πρώτη φορά στο Χ.Α., με αίτημα της Εκδότριας καιτου κυ¬ 
ρίου αναδόχου προς το Κ.Α.Α., και το Χ.Α. και μόνο σε πε¬ 
ριπτώσεις κατά τις οποίες οι καταχωρήσεις που έγιναν 
σύμφωνα με το Αρχείο Κατανομής Δικαιούχων που προ¬ 
σκόμισε η Εκδότρια δεν συμπίπτουν με τα υποβληθέντα 
στο Χ.Α. στοιχεία. Το Κ.Α.Α. προχωρεί στην ικανοποίηση 
του αιτήματος εφόσον έχει προηγουμένως ληφθεί η σύμ¬ 
φωνη γνώμη του Χ.Α. 

Διόρθωση δεν επιτρέπεται αν οι εσφαλμένα καταχωρη- 
θείσες αξίες έχουν ήδη μεταβιβασθεί περαιτέρω σε τρί¬ 
τον ή έχει λάβει χώρα οποιαδήποτε άλλη εμπράγματη δι- 
καιοπραξία επί αυτών, όπως σύσταση βάρους και δουλεί¬ 
ας. Η διόρθωση ενεργεί έναντι του Κ.Α.Α. μόνο για το 
μέλλον και δεν δύναται να έχει αναδρομικά αποτελέσμα¬ 
τα στους Λογαριασμούς των δικαιούχων». 

Άρθρο 7 

Το τρίτο εδάφιο της παράγραφου 1 του άρθρου 76 του 
Κανονισμού αντικαθίσταται ως εξής: 

«Μετά την έγκριση εισαγωγής των αξιών της Εκδότριας 
εταιρείας από το Διοικητικό Συμβούλιο του Χ.Α., καμία τρο¬ 
ποποίηση των Αρχείων Κατανομής δεν επιτρέπεται, παρά 
μόνο με τους όρους και προϋποθέσεις του άρθρου 53 του 
παρόντος Κανονισμού. Ειδικά για την Εκδότρια της οποίας 
οι αξίες εισάγονται προς διαπραγμάτευση στη ΝΕ.Χ.Α., η 
Εκδότρια αυτή αποστέλλει στο Κ.Α.Α πέραν του Αρχείου 
Κατανομής Δικαιούχων και Αρχείο Κατανομής Δικαιούχων 
Δεσμευμένων Αξιών ΝΕ.Χ.Α. σύμφωνα μετά οριζόμενα στα 
άρθρα 49α και 52 του παρόντος Κανονισμού». 

Άρθρο 8 

Η παράγραφος 1 του άρθρου 114 του Κανονισμού αντι¬ 
καθίσταται ως εξής: 

«1. Στο Κ.Α.Α. καταβάλλεται εκ μέρους κάθε Εκδότριας 
μετοχών ή Εκδότριας ΕΛ.ΠΙΣ ή Διαχειρίστριας Ε.Κ.Α.Α. 
ποσό 0,10 ΕΥΡΩ και εκ μέρους κάθε Εκδότριας ομολο¬ 
γιών ποσό 0,05 ΕΥΡΩ ανά εγγραφή σε Μερίδα Επενδυτή 
σε κάθε περίπτωση που μεταβάλλεται ο αριθμός ή η κα¬ 
τηγορία των αξιών του άρθρου 109, όπως ενδεικτικά σε 
περιπτώσεις μετατροπής ανωνύμων μετοχών σε ονομα¬ 
στικές και αντίστροφα, μετατροπής προνομιούχων σε 
κοινές, μείωσης μετοχικού κεφαλαίου, μεταβολής του 
αριθμού των μετοχών μετόχων απορροφώσης εταιρείας, 
ερΙίί, ΓθνθΓδθ ερΙίΐ κ.λ.π.«. 


Άρθρο 9 

Στο άρθρο 1 του Κανονισμού προστίθεται παράγραφος 
8 ως εξής: 

« 8. Ως Ειδικός Διαπραγματευτής Παραγώγων νοείται ο 
Ειδικός Διαπραγματευτής τύπου Β (πΐ3Γΐ<θί πιαΚθή της 
παραγράφου 1 του άρθρου 13 ν.2533/1997 και του άρ¬ 
θρου 2της απόφασης 53/25.7.2000του ΔΣτου ΧΠΑ όπως 
ισχύει». 

Άρθρο 10 

Το άρθρο 9 του Κανονισμού αντικαθίσταται ως εξής: 

Άρθρο 9 

«Μερίδα Μέλους, Μερίδα Ειδικού Διαπραγματευτή και 
Μερίδα Ειδικού Διαπραγματευτή Παραγώγων. 

1. Για κάθε Μέλος τηρείται στο ΣΑΤ, πέραντης Μερίδας 
που αυτό τηρεί ως επενδυτής, μία ακόμη Μερίδα, η οποία 
ονομάζεται Μερίδα Μέλους και δημιουργείται από το 
Κ.Α.Α. 

2. Το Μέλος που έχει την ιδιότητα του Ειδικού Δια¬ 
πραγματευτή διατηρεί στο ΣΑΤ μία επιπλέον Μερίδα, η 
οποία ονομάζεται Μερίδα Ειδικού Διαπραγματευτή. Η 
Μερίδα αυτή δημιουργείται αποκλειστικά από το Κ.Α.Α. 
αφού το Μέλος προσκομίσει σε αυτό: 

α) για μετοχές εισηγμένες στη ΝΕ.Χ.Α., τη σύμφωνα με 
το άρθρο 4 παρ. 4 της υπ’ αρ. 7Δ/182/25.1.2000 αποφά- 
σεως του ΔΣ της Επιτροπής Κεφαλαιαγοράς (ΦΕΚ 171 
Β'/17.2.2000) απόφαση του Χ.Α. με την οποία το Μέλος 
έχει αποκτήσει την ιδιότητα του Ειδικού Διαπραγματευτή 
ΝΕ.Χ.Α. 

β) για μετοχές εισηγμένες στην Κύρια ή την Παράλληλη 
αγορά του Χ.Α. την έγγραφη διαπίστωση του Χ.Α. ότι πλη- 
ρείτις προϋποθέσεις ειδικής διαπραγμάτευσης. 

3. Ο Λογαριασμός Αξιών της Μερίδας Ειδικού Δια¬ 
πραγματευτή περιλαμβάνει έναν μόνο Λογαριασμό Χειρι¬ 
στή, ο οποίος είναι προσβάσιμος και τελεί υπό την απο¬ 
κλειστική διαχείριση του συγκεκριμένου Μέλους υπό την 
ιδιότητά του ως Ειδικού Διαπραγματευτή. Ο Λογα¬ 
ριασμός Χειριστή της Μερίδας Ειδικού Διαπραγματευτή 
συνδέεται με συγκεκριμένο Κωδικό ΟΑΣΗΣ, που το Μέ¬ 
λος έχει αποδώσει στον εαυτό του για τις ανάγκες της ει¬ 
δικής διαπραγμάτευσης των μετοχών όλων των Εκδο- 
τριών για τις οποίες αυτό έχει οριστεί ως Ειδικός Δια¬ 
πραγματευτής. 

Κατ’ εξαίρεση του πρώτου εδαφίου της παρούσας πα¬ 
ραγράφου, στον παραπάνω Λογαριασμό Αξιών δύναται 
να δημιουργηθεί και δεύτερος Λογαριασμός Χειριστή, ο 
οποίος, με ευθύνη του Ειδικού Διαπραγματευτή, χρη¬ 
σιμοποιείται αποκλειστικά για τις μεταφορές αξιών που 
προκύπτουν από την εκκαθάριση των συναλλαγών του 
άρθρου 67 που το Μέλος διενεργεί υπό την ιδιότητά του 
ως Ειδικός Διαπραγματευτής. 

4. Στο Λογαριασμό της Μερίδας Ειδικού Διαπραγματευ¬ 
τή καταχωρούνται με ευθύνη του Μέλους αποκλειστικά 
μετοχές για τις οποίες αυτό έχει οριστεί ως Ειδικός Δια¬ 
πραγματευτής. Ο ορισμός Ειδικού Διαπραγματευτή από 
Εκδότρια γνωστοποιείται στο Κ.Α.Α. από την Εκδότρια, το 
Χ.Α. και το Μέλος. Αξίες για τις οποίες το Μέλος ενεργεί 
ως Ειδικός Διαπραγματευτής δεν δύνανται, με ευθύνη 
του, να είναι καταχωρημένες σε άλλο Λογαριασμό Μερί¬ 
δας του, εκτός από το Λογαριασμό Χειριστή της Μερίδας 
Ειδικού Διαπραγματευτή που το Μέλος τηρεί και κινεί 

αποκλειστικά για τις ανάγκες ειδικής διαπραγμάτευσης 
στην αγορά αξιών του Χ.Α. 

5. Ο Ειδικός Διαπραγματευτής Παραγωγών πέραν της 
μερίδας επενδυτή διατηρεί στο ΣΑΤ Μερίδα, η οποία ονο¬ 
μάζεται Μερίδα Ειδικού Διαπραγματευτή Παραγωγών, 
και δημιουργείται αποκλειστικά από το Κ.Α.Α., αφού ο Ει¬ 
δικός Διαπραγματευτής Παραγώγων προσκομίσει σε αυ¬ 
τό βεβαίωση του Χ.Α. από την οποία να προκύπτει η ιδιό¬ 
τητά του ως Ειδικού Διαπραγματευτή Παραγώγων. Στη 
Μερίδα αυτή ο Ειδικός Διαπραγματευτής Παραγώγων 
καταχωρεί, με ευθύνη του, αποκλειστικά αξίες που προ¬ 
κύπτουν: 

α) από την εκκαθάριση συναλλαγών που διενεργεί στην 
αγορά παραγώγωντου Χ.Α. υπάτην ιδιότητά του αυτή και 

β) από την εκκαθάριση συναλλαγών σε αξίες που διε¬ 
νεργεί για την κάλυψη κινδύνων τους οποίους αναλαμβά¬ 
νει υπό την ιδιότητά του αυτή. Ως τέτοιες αξίες νοούνται 
αξίες που αποτελούν υποκείμενη αξία παράγωγων προϊ¬ 
όντων ή που συμμετέχουν σε δείκτη που αποτελεί υπο¬ 
κείμενη αξία παράγωγων προϊόντων ως προς τα οποία ο 
Ειδικός Διαπραγματευτής Παραγώγων έχει αναλάβει 
υποχρεώσεις ειδικής διαπραγμάτευσης τύπου Β στην 
αγορά παραγώγων του Χ.Α. 

6. Κατά παρέκκλιση των οριζομένων στο τελευταίο εδά¬ 
φιο της παρ. 4 του παρόντος άρθρου, Μέλος που ενεργεί 
ως Ειδικός Διαπραγματευτής Παραγώγων επί αξιών για 
τις οποίες έχει την ιδιότητα του Ειδικού Διαπραγματευτή 
ή επί δείκτη στον οποίο συμμετέχουν οι εν λόγω αξίες, κα¬ 
ταχωρεί υποχρεωτικά και τηρεί με ευθύνη του αξίες τέ¬ 
τοιες στην Μερίδα που τηρεί ως Ειδικός Διαπραγματευ¬ 
τής Παραγώγων της παραγράφου 5 του παρόντος άρ¬ 
θρου, εφόσον αυτές δεν έχουν αποκτηθεί στο πλαίσιο της 
ειδικής διαπραγμάτευσης στην αγορά αξιών του Χ.Α. Σε 
κάθε περίπτωση, συναλλαγές που το Μέλος διενεργεί 
σύμφωνα με την παρ. 2 του άρθρου 7 της απόφασης 
1/216/17.5.2001 του Δ.Σ. της Επιτροπής Κεφαλαιαγοράς 


όπως ισχύει, εκκαθαρίζονται υποχρεωτικά μέσω των 
αξιών που το Μέλος διαθέτει στην παραπάνω Μερίδα που 
τηρεί ως Ειδικός Διαπραγματευτής Παραγώγων. 

7. Οι Λογαριασμοί της Μερίδας Μέλους, της Μερίδας 
Ειδικού Διαπραγματευτή και Ειδικού Διαπραγματευτή 
Παραγώγων θεωρούνται λογαριασμοί διακανονισμού σε 
αξίες και μπορούν να χρησιμοποιούνται από το Κ.Α.Α για 
τους σκοπούς της εκκαθάρισης των χρηματιστηριακών 
συναλλαγών». 

Άρθρο 11 

1. Μετά το στοιχείο η της παραγράφου 1 του άρθρου 18 
του Κανονισμού προστίθεται νέα περίπτωση θ και η υπάρ- 
χουσα περίπτωση θ αναριθμείται σε ι και τροποποιείται 
ως εξής: 

« θ. Με την επιφύλαξη της επόμενης περίπτωσης, μετα¬ 
ξύ μερίδων που ο Χειριστής διατηρεί στο Σ.Α.Τ. σύμφωνα 
με τις διατάξεις του παρόντος Κανονισμού». 

ι. Από και προς τη Μερίδα Ειδικού Διαπραγματευτή μό¬ 
νο στις περιπτώσεις έναρξης ή λήξης διενέργειας ειδικής 
διαπραγμάτευσης κατόπιν σχετικού αιτήματος του Μέ¬ 
λους που θα συνοδεύεται από την απόφαση του Χ.Α για 
την έναρξη ή την παύση της ειδικής διαπραγμάτευσης». 

2. Οιπεριπτώσεις ι και ιατης παραγράφου 1 του άρθρου 
18 του Κανονισμού αναριθμούνται σε ια και ιβ αντίστοιχα. 

Άρθρο 12 

Από τις διατάξεις της παρούσας απόφασης δεν προκα- 
λείται δαπάνη σε βάρος του Κρατικού Προϋπολογισμού. 

Η απόφαση αυτή ισχύει από τη δημοσίευσή της στην 
Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 31 Ιουλίου 2003 
Ο Πρόεδρος 

ΣΤΑΥΡΟΣ Β. ΘΩΜΑΔΑΚΗΣ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 




